María Björk Gunnarsdóttir , verkefnisstjóri á sviði Áfangastaðarins hjá Íslandsstofu , kynnti niðurstöður könnunarinnar , sem unnin var í janúar á þessu ári . Þegar spurt var um bókunarstöðu í Íslandsferðum samanborið við árið á undan gera hins vegar hlutfallslega fleiri ráð fyrir verri eða mun verri sölu , eða 43% á móti 25% sem gera ráð fyrir betri eða mun betri sölu . Þegar áætlun um bókunarstöðu var svo skoðuð eftir markaðssvæðum komu Norðurlöndin best út . Ljóst er hins vegar fjölgun ferðamanna er ekki jafn hröð og undanfarin ár og er það í takt við þá þróun sem sést hefur undanfarið . Nokkuð virðist hins vegar fækka í hópi þeirra sem nefna aukið flugframboð og vöxt í íslenskri ferðaþjónustu sem jákvæða þætti , en heldur fjölgar hjá þeim sem nefna aðgengi að þjónustuþáttum frá innlendum þjónustuaðilum og gæði þeirrar þjónustu . Það er þó athyglisvert að meðmælatryggð hefur farið hækkandi í öllum okkar könnunum . “